Komission asetus (EY) N:o 184/2004, annettu 2 päivänä helmikuuta 2004, komission asetuksella (EY) N:o 1695/2002 käyttöön otetun taannehtivasti vaikuttavan valvontajärjestelmän lakkauttamisesta tiettyjen terästuotteiden osalta



Virallinen lehti nro L 029 , 03/02/2004 s. 0003 - 0003



Komission asetus (EY) N:o 184/2004, annettu 2 päivänä helmikuuta 2004, komission asetuksella (EY) N:o 1695/2002 käyttöön otetun taannehtivasti vaikuttavan valvontajärjestelmän lakkauttamisesta tiettyjen terästuotteiden osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tuontiin sovellettavasta yhteisestä järjestelmästä ja asetuksen (EY) N:o 518/94 kumoamisesta 22 päivänä joulukuuta 1994 annetun neuvoston asetuksen (EY) N:o 3285/94(1), sellaisena kuin se on viimeksi muutettuna neuvoston asetuksella (EY) N:o 2474/2000(2), ja erityisesti sen 21 artiklan, ottaa huomioon tiettyjen kolmansien maiden tuontiin sovellettavasta yhteisestä menettelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 annetun neuvoston asetuksen (EY) N:o 519/94(3), sellaisena kuin se on viimeksi muutettuna asetuksella (EY) N:o 427/2003(4), ja erityisesti sen 18 artiklan, on kuullut asiasta asetusten (EY) N:o 3285/94 ja (EY) N:o 519/94 4 artiklalla perustettua neuvoa-antavaa komiteaa, sekä katsoo seuraavaa: MENETTELY (1) Komissio totesi 27 päivänä syyskuuta 2002 21:tä terästuotetta koskeneen perusteellisen tutkimuksen perusteella, että tiettyjen terästuotteiden tuonnin kehitys uhkasi aiheuttaa vahinkoa yhteisön tuottajille ja että oli yhteisön edun mukaista ottaa käyttöön taannehtivasti vaikuttava valvontajärjestelmä. Tämän vuoksi komission asetuksella EY (N:o) 1695/2002(5) otettiin käyttöön taannehtivasti vaikuttava valvontajärjestelmä 14 tuotteen osalta: sähkötekniset levyt (muut kuin suuntaisrakeiset sähkötekniset levyvalmisteet), metallipinnoitetut levyt, orgaanisella aineella pinnoitetut levyt, tinatut tuotteet, kvarttolevyt, leveät latat, seostamattomat muototangot ja kevyet profiilit, seosteräksestä valmistetut muototangot ja kevyet profiilit, raudoitustangot, ruostumattomat tangot ja kevyet profiilit, ruostumaton valssilanka, ruostumaton teräslanka, kaasuputket ja ontot profiilit (kaikkien tuotteiden tarkempi kuvaus edellä mainitun asetuksen liitteessä 1). (2) Komission asetuksen (EY) N:o 1695/2002 johdanto-osan kappaleessa 64 komissio muistutti, että valvontatoimenpiteitä olisi sovellettava yhtä kauan kuin tiettyjä terästuotteita koskevia lopullisia suojatoimenpiteitä, jotka otettiin käyttöön komission asetuksella (EY) N:o 1694/2002(6). Kyseiset lopulliset suojatoimenpiteet lakkautettiin komission asetuksella (EY) N:o 2142/2003(7) 8 päivästä joulukuuta 2003. Tämän johdosta valvontatoimenpiteet olisi nyt lakkautettava, ON ANTANUT TÄMÄN ASETUKSEN: 1 artikla Kumotaan asetuksen (EY) N:o 1695/2002 3 artikla. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä helmikuuta 2004. Komission puolesta Pascal Lamy Komission jäsen (1) EYVL L 349, 31.12.1994, s. 53. (2) EYVL L 286, 11.11.2000, s. 1. (3) EYVL L 67, 10.3.1994, s. 89. (4) EUVL L 65, 8.3.2003, s. 1. (5) EYVL L 261, 28.9.2002, s. 124. (6) EYVL L 261, 28.9.2002, s. 1. (7) EUVL L 321, 6.12.2003, s. 11.